pythainlp/thai_wikipedia_clean_20230101 huggingface dataset:
หลักสูตรแบบวัดตัวตัด คือนักเรียนมีความถนัด หรืออยากเรียนรู้ทางด้านใดก็ต้องให้นักเรียนได้พัฒนาอย่างเต็มศักยภาพในด้านนั้น หลักสูตรจึงแบ่งเป็น 2 ระดับ คือพื้นฐานทั่วไปและขั้นสูง ในชั้นมัธยมศึกษาปีที่ 4 ภาคเรียนแรก นักเรียนทุกคนจะเรียนขั้นพื้นฐานทั่วไปเหมือนกันทั้งหมด เมื่อพ้นไป 1 ภาคเรียน นักเรียนจะค้นพบตัวเองว่าชอบอะไรมาก ชอบทางด้านชีววิทยา เคมี หรือฟิสิกส์ หากนักเรียนคนใดค้นพบว่าตัวเองชอบหรือถนัดทางด้านใดมาก เมื่อถึงชั้นมัธยมศึกษาปีที่ 4 ภาค 2 จนถึงชั้นมัธยมศึกษาปีที่ 6 ก็จะไปเรียนขั้นสูงเฉพาะทาง
แนวคิดหลักสูตรการเรียนการสอนของโรงเรียนกำเนิดวิทย์มีการผสมผสานหยิบจับข้อดีของโรงเรียนด้านวิทยาศาสตร์และคณิตศาสตร์จากประเทศชั้นนำจากทั่วโลกมาเป็นต้นแบบในการพัฒนาหลักสูตรของโรงเรียนกำเนิดวิทย์
การสอบคัดเลือก.
โรงเรียนกำเนิดวิทย์รับนักเรียนเข้าเรียนในแต่ละปีจำนวน 72 คน โดยจะแบ่งเป็นห้องละ 18 คน จำนวน 4 ห้อง ในจำนวนนี้จะคัดเลือกจากผู้สมัครตั้งแต่ระดับชั้นมัธยมศึกษาปีที่ 3 จากทุกจังหวัดจำนวน 72 คน และให้โควตานักเรียนที่เรียนในจังหวัดพื้นที่ ภาคตะวันออก 9 จังหวัด จำนวน 11 คน (ในกรณีที่นักเรียนมีสิทธิ์สอบรอบสองทั้ง 300 คน) หลังการสอบรอบแรกจะประกาศรายชื่อผู้มีสิทธ์เข้าสอบรอบ 2 จำนวน 300 คน และเมื่อสิ้นสุดการสอบรอบ 2 จะประกาศรายชื่อผู้ผ่านการคัดเลือกตัวจริง 72 คน และตัวสำรองอีก 108 คน รวมเป็น 180 คน ตั้งแต่ปีการศึกษา 2563 หรือรุ่นที่ 6 มีการปรับโดยประกาศรายชื่อผู้ผ่านการคัดเลือกตัวจริง 72 คนและที่เหลือทั้งหมดเป็นตัวสำรอง โดยนักเรียนที่จะสมัครสอบต้องมีคุณสมบัติด้านคณิตศาสตร์และวิทยาศาสตร์ผ่านเกณฑ์ที่กำหนดจึงจะสมัครสอบได้
เกณฑ์การรับสมัครนักเรียนระดับชั้น ม. 2 เพื่อสอบคัดเลือกเป็นนักเรียนโรงเรียนกำเนิดวิทย์ จะใช้เกณฑ์นี้สำหรับนักเรียนโรงเรียนกำเนิดวิทย์ 3 รุ่นแรกเท่านั้น และตั้งแต่รุ่นที่ 4 เป็นต้นไป หรือ ปีการศึกษา 2561 ทางโรงเรียนกำเนิดวิทย์เปลี่ยนมารับสมัครนักเรียนระดับชั้น ม. 3 เพื่อสอบคัดเลือกเป็นนักเรียนโรงเรียนกำเนิดวิทย์แทน
วิชาที่ใช้สอบคือวิชาคณิตศาสตร์และวิทยาศาสตร์ เป็นอัตนัยทั้งหมดทั้งรอบแรกและรอบ 2 และในการสอบรอบ 2 ผู้สมัตรสอบทุกคนต้องสอบการทดลองวิทยาศาสตร์ภาคปฏิบัติด้วย โดยในการสอบรอบ 2 นี้ ผู้สมัตรจะต้องส่งแฟ้มผลงาน (Portfolio) ของผู้สมัตรให้กับทางโรงเรียนกำเนิดวิทย์ พิจารณาเป็นคะแนนในการสอบเข้า ภายใต้แนวคิดที่ว่า
"ผู้จะประสบความสำเร็จในอนาคตไม่ใช่เป็นเพียงผู้ที่เรียนหนังสือเก่งเท่านั้น แต่จะต้องเป็นผู้สนใจทำกิจกรรมที่หลากหลาย มีจิตสาธารณะ เห็นแก่ประโยชน์ส่วนรวมมากกว่าประโยชน์ส่วนตน ได้รับการยอมรับจากเพื่อน มีความเป็นผู้นำ สามารถทำงานเป็นกลุ่มได้ มีความมุมานะไม่ย่อท้อต่อปัญหาและอุปสรรคต่างๆ"
ครั้งหนึ่งในการสอบรอบ 2 ในวิชาคณิตศาสตร์ มีการสอบแบบ Unseen Mathematics โดยการเชิญอาจารย์ผู้เชี่ยวชาญทางด้านคณิตศาสตร์มาบรรยายเป็นเวลา 1 ชั่วโมง ในเรื่องที่เด็กไม่เคยเรียนมาก่อน เมื่อบรรยายเสร็จก็ทำการสอบในเรื่องที่บรรยาย เป็นการวัดการเรียนรู้ว่าเด็กนักเรียนมีศักยภาพในการเรียนรู้หรือไม่
ครั้งหนึ่งการสอบคัดเลือกในภาคปฏิบัติวิชาวิทยาศาสตร์ สอบด้วยการใช้อุปกรณ์ทางวิทยาศาสตร์ อาทิ สารละลายปริศนา น้ำ ดินน้ำมัน กระดาษชำระ โดยมีวัตถุประสงค์หลักคือต้องการให้นักเรียนหัดวางแผนการทดลอง หรือออกแบบแผนการทดลองจากอุปกรณ์รอบๆตัว เพื่อวัดวิธีคิดของนักเรียน
มีการสอบความสามารถด้านภาษาอังกฤษก่อนเริ่มเรียน โดยนักเรียนทุกคน จะต้องผ่านการสอบ TOEFL-iTP โดยผู้ที่สอบผ่านรอบ 2 ทางโรงเรียนกำเนิดวิทย์จะมอบโปรแกรมสอนภาษาอังกฤษ เพื่อช่วยเตรียมความพร้อมก่อนเริ่มเรียน
ภัคพร ภูวะปัจฉิม
ตัวอักษร Ž (: ž) เป็นรูปแบบหนึ่งของอักษรละติน Z ที่มี (caron) อยู่ด้านบน โดยถูกใช้ในบริบทที่หลากหลายในสัทอักษรสากลเสียงนี้แสดงโดยสัญลักษณ์
สำหรับการใช้ในระบบคอมพิวเตอร์ "Ž" และ "ž" อยู่ที่ยูนิโคด U+017D และ U+017E ตามลำดับ สำหรับคอมพิวเตอร์ที่ใช้ระบบปฏิบัติการวินโดวส์ สามารถพิมพ์ได้โดยกด Alt+0142 และ Alt+0158 ตามลำดับ
ส่วนใหญ่ Ž เป็นตัวอักษรสุดท้ายในพยัญชนะของภาษาที่มีการใช้ตัวอักษรนี้ โดยมีข้อยกเว้นในภาษาเอสโตเนีย และ ภาษาของชาวเติร์ก
สัญลักษณ์เริ่มใช้กับในคริสต์ศตวรรษที่ 15 โดยยัน ฮุส นอกจากนี้ยังถูกใช้กับภาษาที่มีความคล้ายกันอย่างภาษาสโลวัก จากภาษาเช็ก ตัวอักษรถูกนำไปใช้ใน โดย  ในค.ศ.1830 จากนั้นจึงนำไปสู่  ภาษาเซอร์เบีย และอักษร นอกอยากนี้ยังถูกใช้ใน บางภาษาในตระกูลภาษาอูราล และภาษาอื่นๆ
รายชื่อประเทศเรียงตามการผลิตเหล็กกล้า
ด้านล่างนี้เป็น รายชื่อประเทศเรียงตามการผลิตเหล็กกล้า ซึ่งเป็นข้อมูลตั้งแต่ปี 1967, 1980, 1990, 2000 , 2007 ถึง 2014, และเป็นข้อมูลจาก World Steel Association
ไฮโค เว็สเทอร์มัน
ไฮโค เว็สเทอร์มัน (, เกิดเมื่อวันที่ 14 สิงหาคม พ.ศ. 2526) เป็นนักฟุตบอลชาวเยอรมัน ปัจจุบันได้ลงเล่นให้กับเรอัลเบติส ในตำแหน่งกองหลัง
กร็อยเทอร์เฟือร์ท.
เว็สเทอร์มันได้เริ่มเล่นฟุตบอลอาชีพในซไวเทอบุนเดิสลีกากับกร็อยเทอร์เฟือร์ท เขาได้เข้าร่วมกับทีมชุดใหญ่ในเดือนกรกฎาคม พ.ศ. 2545 แต่ได้ลงเล่นครั้งแรกในวันที่ 26 มกราคม พ.ศ. 2546 ในนัดที่ชนะดืสบูร์ก 1–0 เขาได้ลงเล่นไปทั้งหมด 92 นัดใน 3 ฤดูกาล และทำประตูได้ 5 ประตู
อาร์มีนีอาบีเลอเฟ็ลท์.
ในการแข่งขันซไวเทอบุนเดิสลีกา ฤดูกาล 2004–05 เว็สเทอร์มันได้เซ็นสัญญาเข้าร่วมทีมอาร์มีนีอาบีเลอเฟ็ลท์ ที่ได้เลื่อนชั้นขึ้นมาเล่นในบุนเดิสลีกา เขาได้ลงเล่นทุกเกมในฤดูกาลแรก ซึ่งรวมทั้งเกมลีก 34 นัด และเดเอ็ฟเบ-โพคาล 5 นัด ส่วนฤดูกาลถัดมาเขาก็ยังเป็นตัวหลักของทีม โดยไม่ได้ลงเล่นไปเพียงนัดเดียวเท่านั้น
ชัลเคอ 04 ได้ซื้อเขาเข้าร่วมทีมด้วยค่าตัว 2.8 ล้านยูโร ในปี พ.ศ. 2550 เขาได้ลงเล่นเกมแรกให้กับชัลเคอเมื่อวันที่ 24 กรกฎาคม ในการแข่งขันลีกาโพคาลกับเนือร์นแบร์ก โดยชัลเคอชนะ 4–2 ซึ่งเว็สเทอร์มันมีส่วนร่วม 1 ประตู หลังจากนั้นเขาไม่ได้ลงเล่นเกมลีก 2 เกมแรกเนื่องจากอาการบาดเจ็บ ต่อมาเขาได้ลงเล่นในบุนเดิสลีกาให้กับชัลเคอครั้งแรกในวันที่ 26 สิงหาคม พ.ศ. 2550 โดยเป็นตัวสำรอง ถูกเปลี่ยนลงสนามแทนราฟีญา นาทีที่ 79 ในเกมการแข่งขันบุนเดิสลีกานัดที่ 3 กับว็อลฟส์บูร์ก ในฤดูกาลนั้นเขาได้ลงเล่นเป็นผู้เล่นตัวจริงในลาลิกา 31 นัด และเป็นส่วนที่ช่วยให้ชัลเคอได้สิทธิ์เข้าไปแข่งขันในยูฟ่าแชมเปียนส์ลีก
ชัลเคอกับแฟร็ด รึตเติน ผู้จัดการทีมคนใหม่ ในฤดูกาล 2008–09 เว็สเทอร์มันถูกเปลี่ยนตำแหน่งให้เล่นเป็นกองกลาง แต่ก็ยังไม่ใช่ฤดูกาลที่เขาจะทำประตูได้มากที่สุด โดยเขาทำ 2 ประตูในการแข่งขัน เดเอ็ฟเบ-โพคาล ซึ่งชนะ ฮันโนเฟอร์ 96 2–0 อีกทั้งยังได้ทำประตูในบุนเดิสลีกา 3 นัด ซึ่งรวมไปถึงนัดที่เสมอแวร์เดอร์เบรเมิน 1–1 และประตูชัยในเกมกับโบคุม
ฮัมบวร์ค.
ในเดือนกรกฎาคม พ.ศ. 2553 เว็สเทอร์มันได้ตกลงที่จะลงเล่นให้กับฮัมบวร์คด้วยค่าตัว 7.5 ล้านยูโร แม้ว่าจะเป็นผู้เล่นใหม่ของทีม แต่ก็ได้รับการแต่งตั้งเป็นกัปตันทีม ภายใต้การคุมทีมของอาร์มีน เว ในวันที่ 9 เมษายน พ.ศ. 2556 ด้วยผลงานที่ย่ำแย่ด้วยการแพ้บาเยิร์นมิวนิก 9–2 ทำให้มีการแต่งตั้งราฟาเอล ฟัน เดอร์ฟาร์ต เป็นกัปตันทีมแทน
ต่อมาในวันที่ 25 มิถุนายน พ.ศ. 2558 ฮัมบวร์คได้ยืนยันที่จะไม่ต่อสัญญากับเว็สเทอร์มันในฤดูกาล 2015–16
เรอัลเบติส.
ในวันที่ 6 สิงหาคม พ.ศ. 2558 เว็สเทอร์มันได้เซ็นสัญญากับเรอัลเบติส ซึ่งเลื่อนชั้นขึ้นมาเล่นในลาลิกา ต่อมาเขาได้รับใบแดงครั้งแรกตั้งแต่ที่ลงเล่นฟุตบอลมา ในวันที่ 28 พฤศจิกายน พ.ศ. 2558 หลังจากได้รับใบเหลืองที่ 2 ในเกมกับเลบันเต
เว็สเทอร์มันมีภรรยาชื่ออีรีนา โดยเขาแต่งงานเมื่อเดือนมิถุนายน พ.ศ. 2550 ต่อมาในเดือนพฤษภาคม พ.ศ. 2551 พวกเขาได้มีลูกสาวคนแรกชื่อ ลานา และในเดือนตุลาคม พ.ศ. 2553 ภรรยาของเขาได้คลอดลูกสาวคนที่สอง ชื่อ นีกีทา
2014-15 Bundesliga
2013-14 Bundesliga
แดง จิตกร
แดง จิตกร หรือชื่อจริงว่า สมจิตร เกตุภูเขียว (ชื่อเล่น: แดง) เกิดเมื่อวันที่ (14 กุมภาพันธ์ พ.ศ. 2513 – 30 เมษายน พ.ศ. 2559) เป็นนักร้องลูกทุ่ง สังกัดค่ายท็อปไลน์ ไดมอนด์ ผลงานเพลงที่มีชื่อเสียง อาทิ น้ำตาผ่าเหล้า หัวใจคิดฮอด มนต์รัก ตจว.
แดง จิตกร เป็นคนขอนแก่น จบการศึกษาระดับชั้น ป.4 ด้วยความที่พ่อแม่เลิกกัน เขาจึงอยู่กับยายมาตั้งแต่เด็ก และความที่เป็นลูกชาวนาชาวไร่ ทำให้เขามุมานะอดทนทำงานสารพัดที่ขอนแก่น แต่ด้วยใจรักเสียงเพลง ผลักให้ตัวเองเข้ามาสมัครเป็นคอนวอยในวงดนตรี ชื่อว่า "วงชุมแพ คอมพิวเตอร์" ที่ขอนแก่น ด้วยใจคิดฝันไปว่าวันข้าง หัวหน้าคณะจะให้ร้องเพลงบ้างแล้ววันหนึ่งนักร้องประจำวงป่วย เขาจึงถูกเรียกตัวให้ร้องแทน วันนั้นทำได้ดี จึงถูกจ้างให้เป็นนักร้องประจำวง ตั้งแต่นั้นมาเส้นทางนักร้องเริ่มต้นขึ้น เมื่อเขาได้มีโอกาสทำเพลง และให้บริษัทท็อปไลน์ ฯ เป็นผู้จัดจำหน่าย ผลงานที่ที่สร้างชื่อให้เขาก็คือ เพลง "น้ำตาผ่าเหล้า" และเพลง "หัวใจคิดฮอด" เป็นผลงานการแต่งของ “สลา คุณวุฒิ”
พ.ศ. 2513 - 2536: ชีวิตวัยเด็กและก่อนเข้าสู่วงการ.
แดง จิตกร เกิดที่จังหวัดขอนแก่น จากครอบครัวชาวนาที่แสนยากแค้น ครอบครัวมีปัญหาเพราะพ่อแม่แยกทางกันเดินตั้งแต่แดงอายุได้เพียง 2 ปี โดยทิ้งให้แดงผจญชะตากรรมอยู่กับยายเพียงลำพัง
หลังแดงอายุได้ 13 ปี แดงต้องออกจากโรงเรียน จึงมีวุฒิแค่ประถมศึกษาปีที่ 4 เพราะยายอายุมากขึ้น บวกกับความยากจนหาเช้ากินค่ำ แดงต้องออกมารับจ้างทำนาโดยได้ส่วนแบ่งเป็นข้าวพอได้ประทังชีวิตกับยาย อาหารหลักที่แดงกับยายกินประจำคือ หน่อไม้ที่แดงต้องขึ้นไปหาบนภูเขา ที่ต้องเดินทางไปกลับไกลกว่า 15 กิโลเมตร  และ กุ้ง ฝอย หอยขม ปูนา ปลาสารพัดชนิด ซึ่งหกยากเนื่องจากความแห้งแล้ง
ด้วยความที่เป็นชอบร้องเพลงมาตั้งแต่เด็ก เมื่อว่างจากการรับจ้างทำนา แดงจึงไปสมัครเป็น คอนวอย อยู่วง "ชุมแพคอมพิวเตอร์" มีหน้าที่ทำทุกอย่างตั้งแต่ขนของขึ้นรถ ตั้งเวทีเครื่องเสียง แสงไฟ ใครเรียกใช้เวลาใดก็ต้องทำ โดยได้ค่าแรงวันละ 50 บาทต่องาน แดงเป็นคอนวอยอยู่กับวงถึง 4 ปี  จึงได้มีโอกาสจับไมโครโฟน ร้องเพลง เพราะนักร้องประจำวงไม่สบาย  แดงจึงได้ฝึกร้องเพลงและเล่นหมอลำอย่างจริงจังตั้งแต่บัดนั้น
พ.ศ. 2537 - 2541: เริ่มเข้าสู่วงการ.
ข้อมูลจากปกเทปชุดหนึ่งของแดง กล่าวว่า "ชีวิตแดง จิตกร เริ่มดีขึ้น ส่งเงินให้ยายใช้เป็นประจำ ส่วนตัวเขาก็อยู่กับวง "ชุมแพคอมพิวเตอร์" จึงได้เป็นพระเอกหมอลำอย่างเต็มตัว วันหนึ่งสุทัศน์ เอี่ยมชโลธร จากบริษัทนิธิทัศน์โปรโมชั่น  ต้องการนักร้องและได้มาฟังแดง ร้องเพลง จึงเกิดชอบในน้ำเสียงและชักชวนแดงมาทำเพลง ซึ่งแดงดีใจมากที่ฝันของตนจะได้เป็นจริง สุทัศน์พาแดงเข้ากรุงเทพฯและทำเทปชุดแรกให้กับแดงทันทีโดยมี อ๊อด คีรีบูน เป็นโปรดิวเซอร์ ชื่อชุด "ร.ป.ภ.หัวใจ" ซึ่งเป็นแนวลูกทุ่งอีสานที่แดงถนัด แต่กลับไม่ประสบความสำเร็จ"
แดงผิดหวังมากและเริ่มท้อ จึงเลิกร้องเพลงเพราะคิดว่าคงไม่มีโอกาสเป็นนักร้องที่โด่งดังได้ จึงหันไปทำงานก่อสร้างและไปอยู่กับเรือหาปลาถึง 2 ปี ต่อมาแดงได้เจอกับ ป๊อด บัณฑิต เอี่ยมสะอาด ได้นำแดงกลับมาทำเพลงอีกครั้งในสังกัด เคซีเอสกรุ๊ป และทำอัลบั้มชุดที่ 2, 3, 4 และชุดที่ 5 ชื่อ "พี่แดงคนเดิม" ถึงแม้อัลบั้มจะไม่โด่งดัง แต่แดงก็ยังรู้สึกที่ได้ทำเพลงที่ตนเองรัก ซึ่งช่วงนั้น เคซีเอส ทำเพลงและให้ไดมอนด์ สตูดิโอ จัดจำหน่าย ในช่วงนั้น แดงได้เซ็นสัญญากับท็อปไลน์มิวสิค แต่ยังไม่มีการทำเพลงเพราะยังไม่ได้จังหวะ และแดง จิตกร ก็ไม่ใช่นักร้องดังมาก่อน
พ.ศ 2542 - 2544: อัลบั้ม ลืมใจไว้อีสาน และ การเป็นศิลปินสังกัดท็อปไลน์มิวสิค อย่างเต็มตัว.
หลังจากนั้น ในช่วงปี พ.ศ. 2542 ป๊อด บัณฑิต ได้นำแดงมามอบให้กับ เสี่ยแบงค์ แห่งบริษัท "ลาวัลย์เอนเตอร์เทนเมนท์" จังหวัดสกลนคร ซึ่ง ปัญญา คุณวุฒิ ได้เล่าให้ฟังว่า เสี่ยแบงค์ เจ้าของค่าย มีเพลงชุด ลืมใจไว้อีสาน ซึ่ง ครูสลา กับ ปัญญา คุญวุฒิ ได้เตรียมไว้ให้ "เอกชัย ศรีวิชัย"  เพื่อนของเสี่ยแบงค์ ขับร้อง  ซึ่งในชุดนี้มีเพลงชื่อ "น้ำตาผ่าเหล้า" ด้วย แต่จังหวะตอนนั้น เอกชัย กลับมาโด่งดังจาก "หมากัด" พอดี จึงไม่มีเวลาไปอัดเสียงชุดนี้
แดง ซึ่งว่างงานและโต๋เต๋อยู่แถวโรงงานการ์เมนท์  ได้อัดเพลง "น้ำตาผ่าเหล้า" ที่ อำเภอชุมแพ จังหวัดขอนแก่น ห้องอัด อ.หนุ่ม ภูไท จนเพลงนี้เพลงโด่งดังเปรี้ยงปร้าง แต่เพลงชุดนี้ มีปัญหาในการจัดจำหน่ายเพราะ เสี่ยแบงค์ นำไปให้ ซีเอ็นซี จัดจำหน่าย แต่ยอดขายช้า ทั้งๆที่เพลงดังมาก จึงพยายามนำมาให้ อาร์.เอส.โปรโมชั่น โดยมนต์ เมืองเหนือ จัดจำหน่าย แต่เมื่อได้ตรวจสอบสัญญาแล้ว พบว่า ป๊อด ได้เซ็นสัญญาแดง จิตกร กับค่ายท็อปไลน์มิวสิคไว้ก่อน ในช่วงที่ เคซีเอส ผลิต ท็อปไลน์ ขาย อาร์.เอส.จึงส่งกลับมาให้ท็อปไลน์  ซึ่งในเวลานั้น เสี่ยแบงค์ ค่ายลาวัลย์ จึงปั้น เขียว ดวงสดใส ขึ้นมา (มีชื่อเสียงโด่งดังจากเพลง "บ่ออนซอน") ต่อเนื่องกับแดง จิตกร ซึ่งเพลง "น้ำตาผ่าเหล้า" จึงเป็นเพลงที่มีปัญหาซับซ้อนเรื่องลิขสิทธิ์ และภายหลังเพลงนี้ได้ถูกนำไปใช้เป็นเพลงประกอบของรายการปลดหนี้ โดยใช้เฉพาะช่วงอินโทรของเพลง
หลังจากอัลบั้ม ลืมใจไว้อีสาน ที่มีเพลง "น้ำตาผ่าเหล้า" เป็นเพลงดังในขณะนั้น ในปี พ.ศ. 2543 แดงได้ออกอัลบั้มเพลงในสังกัดท็อปไลน์มิวสิค ชื่อชุด "ผ่าเหล้าผ่ารัก" ถือว่าเป็นผลงานชุดที่ 7 ของเขา และเป็นชุดแรกในฐานะศิลปินสังกัดท็อปไลน์มิวสิค อย่างเป็นทางการ ต่อมาได้ออกอัลบั้มชุด "หัวใจคึดฮอด" ในปีเดียวกัน มีเพลงเปิดตัวชื่อเดียวกัน ที่ได้รับความนิยมมากต่อจาก "น้ำตาผ่าเหล้า"
ในปี 2544 แดงได้ออกอัลบั้มอีก 2 ชุดคือ รักสลายข้างไหเหล้า และ น้ำตาหน้าด้าน ชึ่งได้รับความนิยมมาอย่างดี
พ.ศ. 2545 - 2546: อัลบั้ม บอกอ้ายได้บ่ และ เพลง มนต์รัก ตจว..
ก่อนที่แดงจะมีอัลบั้มชุดใหม่ แดงได้ร่วมแสดงภาพยนตร์ไทยเรื่อง มนต์เพลงลูกทุ่ง เอฟ.เอ็ม. ออกฉายเมื่อเดือนกุมภาพันธ์ พ.ศ. 2545 โดยรับบทเป็นตัวประกอบในต้นเรื่อง ถือว่าเป็นผลงานการแสดงเรื่องแรกของเขา
เดือนสิงหาคม ปีเดียวกัน แดงได้ออกอัลบั้มชุดที่ 11 ชื่อว่า บอกอ้ายได้บ่ มีเพลงเปิดตัวคือ "บอกอ้ายได้บ่" และ "มนต์รัก ตจว." ทั้ง 2 เพลงผลงานการแต่งของ "พิณ พานทอง" นักแต่งเพลงชื่อดังอีกคนของวงการเพลงลูกทุ่ง (อีกนามแฝงของครูสลา คุณวุฒิ ที่ใช้แต่งเพลงเพื่อเพื่อนพ้องและศิษย์ต่างค่าย)
หลังการโปรโมทอัลบั้มชุดนั้น กระแสตอบรับความนิยมก็เพิ่มมากขึ้น โดยเฉพาะเพลง "มนต์รัก ตจว." ชึ่งกลายเป็นบทเพลงชิ้นเอกที่เป็นที่นิยมของคนฟังทั่วประเทศ และทำให้ แดง จิตกร ได้รับ "รางวัลมาลัยทอง" พ.ศ. 2546 ในสาขาเพลงลูกทุ่งยอดนิยมฝ่ายชาย และนักร้องชายยอดนิยม เมื่อปี พ.ศ. 2547
พ.ศ. 2547: อัลบั้ม ขอเป็นอะไหล่รัก และ คึดฮอดบ้านเฮาเนาะ.
เดือนธันวาคม พ.ศ. 2546 แดงได้ออกอัลบั้มชุดที่ 12 ชื่อว่า ขอเป็นอะไหล่รัก ชึ่งเป็นอัลบั้มที่ต่อยอดความสำเร็จจากชุด "บอกอ้ายได้บ่" ในปี พ.ศ. 2545 มีผลงานเพลงที่ได้รับความนิยมและเป็นที่น่าสนใจ อาทิ "ขอเป็นอะไหล่รัก", "ผู้ยินยอม", "ผู้สาวบ้านใด๋" และ "อิสานสิ้นมนต์"
จากนั้น ในเดือนตุลาคม พ.ศ. 2547 เขาได้ออกอัลบั้มชุดที่ 13 ชื่อว่า คึดฮอดบ้านเฮาเนาะ ซึ่มีผลงานเพลงที่ได้รับความนิยมและเป็นที่น่าสนใจเช่นเดียวกัน ได้แก่ เพลง "คึดฮอดบ้านเฮาเนาะ" เพลงเปิดตัวที่เขาร้องไว้เพื่อให้กำลังใจคนที่ต้องมาทำงานในที่ๆห่างไกล เพลงนี้กลายเป็นเพลงที่ติดอันดับต้นๆของชาร์ตเพลงในสถานีวิทยุทั่วประเทศอีกด้วย
พ.ศ. 2548 - 2549: ยอดชายนายคำเม้า และ อัลบั้ม พี่แดงคนเดิม.
แดงได้ร่วมแสดงภาพยนตร์อีกครั้ง ในเรื่อง ยอดชายนายคำเม้า โดยเป็นภาพยนตร์ที่จำหน่ายในรูปแบบ วีซีดี ผลิตและจำหน่ายโดย ท็อปไลน์มิวสิค ในเดือน กรกฎาคม พ.ศ. 2548 ในภาพยนตร์เรื่องนี้ เขาได้รับบทเป็นพระเอกของเรื่องนี้ นอกจากนั้นยังมีศิลปินร่วมเล่นด้วย อาทิ ยิ่งยง ยอดบัวงาม, วิฑูรย์ ใจพรหม, บานเย็น รากแก่น, อ้อยใจ แดนอีสาน, น้องเบนซ์ จูเนียร์, สาวมาด เมกะแดนซ์, นพดล ดวงพร ฯลฯ
ในเดือนสิงหาคม ปีเดียวกัน เขาได้ออกอัลบั้มชุดที่ 14 ชื่อว่า พี่แดงคนเดิม ชึ่งนำเพลงชื่อเดียวกันที่เขาร้องไว้สมัยอยู่ค่ายเคซีเอส มาเผยแพร่อีกครั้งเป็นเพลงลำดับแรก ส่วนอีก 9 เพลงที่เหลือ เป็นผลงานเพลงแต่งใหม่ทั้งหมดและเป็นชุดแรกที่ สมบูรณ์ ปาราชิตัง เป็นผู้เรียบเรียงทำดนตรีให้ เช่น "อาชีพอกหัก", "ถามข่าวผู้สาวเก่า", "พ่ายรักที่ลำนางรอง" ฯลฯ
พ.ศ. 2549-2550: อัลบั้มพิเศษ และ อัลบั้ม หัวใจ...สะแหมฮัก/สักวาหน้าหนาว.
เดือนเมษายน พ.ศ. 2549 แดงได้อออัลบั้มพิเศษ ที่รวมบทเพลงแนวหมอลำที่เขาร้องไว้ในช่วงเข้าสู่วงการใหม่ๆ มารวมไว้ในอัลบั้มชื่อว่า รวมฮิตเพลงหมอลำ อัลบั้มนี้แบ่งออกเป็น 2 ชุด มีบทเพลงที่แนะนำคือ "ฟ้าไกลดิน", "สาวอรใจร้าย", "ข่าวร้ายสายด่วน", "ดื่มให้ลืมเธอ" ฯลฯ
เดือนมีนาคม พ.ศ. 2550 แดงได้ออกอัลบั้มชุดที่ 15 ของเขา ในชื่อ หัวใจ...สะแหมฮัก มีเพลงเปิดตัวชื่อ "สักวาหน้าหนาว" ผลงานการแต่งของ ศิริ มงคล ชึ่งเป็นบทเพลงที่นำบทกลอนสักวามาประยุกต์ใช้กับแนวเพลงลูกทุ่ง หลังจากเพลงนี้ได้เผยแพร่ในสื่อต่างๆ ก็ได้รับกระแสความนิยมเป็นอย่างมาก จึงทำให้ต้นสังกัด เปลี่ยนชื่ออัลบั้มจาก หัวใจ...สะแหมฮัก เป็น สักวาหน้าหนาว ในเวลาต่อมา นอกจากเพลงสักวาหน้าหนาวแล้ว ยังมีอีกหลายบทเพลงในอัลบั้มนี้ที่น่าสนใจ เช่น "หวานใจมือถือ", "คอยเธอที่คลื่นชุมชน", "หัวใจไก่เหงา", "ให้เว้าหยอกแหน่" ฯลฯ
พ.ศ. 2551 - 2553: อัลบั้ม ห่วงเจ้า…สาวโรงงาน, งามข้ามปี และ สุขสันต์วันคิดฮอด.
จากกระแสการตอบรับจากชุด สักวาหน้าหนาว ทำให้ความแรงของเขายังไม่หยุดเพียงเท่านี้ ในปี พ.ศ. 2551 แดงได้ออกอัลบั้มชุด ห่วงเจ้า…สาวโรงงาน มาให้แฟนเพลงได้ฟังกัน อัลบั้มนี้ได้รับกระแสตอบรับจากผู้ฟังได้อย่างดี จากนั้นในปี พ.ศ. 2552 แดงออกอัลบั้มชุด งามข้ามปี มีเพลงชื่อเดียวกับชื่ออัลบั้ม ที่ได้ ศิริ มงคล ผู้แต่งเพลง สักวาหน้าหนาว จนโด่งดัง มาแต่งเพลงนี้อีกครั้ง จนกลายเป็นเพลงที่แฟนเพลงชื่นชอบและให้การต้อนรับอย่างดี
ต่อมาในปี พ.ศ. 2553 แดงกลับมาอีกครั้งกับอัลบั้ม สุขสันต์วันคิดฮอด โดยอัลบั้มนี้ได้ครูสลา คุณวุฒิ มาร่วมงานอีกครั้ง โดยใช้นามแฝง "พิณ พานทอง" แต่งเพลงใหม่ทั้งอัลบั้ม อัลบั้มนี้เปิดตัวด้วยเพลง "บอกกับเขาว่า...ขี้เมาโทรมา" ชึ่งเป็นเพลงแนวอารมณ์อกหักผสมกับอารมณ์ความคิดถึง บทเพลงนี้ได้รับความนิยมจากแฟนเพลงเป็นอย่างมาก
หลังจากการโปรโมทอัลบั้ม สุขสันต์วันคิดฮอด จนถึงปี 2554 แดง จิตกร ก็ยังไม่มีแผนที่จะทำอัลบั้มใหม่อีกเลย จนกระทั่ง ช่วงปี 2556 - 2557 แดง จิตกร ก็กำลังจะทำอัลบั้มชุดใหม่
พ.ศ. 2557: อัลบั้ม สาวส่าลืมสรภัญญ์.
วันที่ 25 กุมภาพันธ์ พ.ศ. 2557 ทางต้นสังกัดได้ปล่อยผลงานเพลง "สาวส่าลืมสรภัญญ์" และ "สาว 3G" เผยแพร่ใน Youtube ของทางต้นสังกัด แสดงถึงการกลับมาทำผลงานเพลงชุดใหม่ของแดงในรอบ 4 ปี และในอีก 4 เดือนต่อมา แดงได้ออกอัลบั้มชุดที่ 19 ในชื่อ สาวส่าลืมสรภัญญ์ ในเดือน มิถุนายน และได้มีการปล่อยมิวสิควีดีโอลงในสื่อต่างๆ ในเดือนกรกฎาคม ปีเดียวกัน
หลังจากการเสียชีวิตของเขาเมื่อปี พ.ศ 2559 ทำให้อัลบั้มชุดนี้ กลายเป็นอัลบั้มชุดสุดท้ายในชีวิตของเขา
ภาพลักษณ์ และ ชีวิตส่วนตัว.
ด้วยความที่แดง จิตกร เป็นนักร้องที่ได้รับกระแสตอบรับจากประชาชนและแฟนเพลงอย่างไม่หยุดนึ่ง จึงทำให้เขากลายเป็นศิลปินที่ได้รับฉายาจากสื่อต่างๆว่า "หนุ่มเทอร์โบมาแรง"
ด้านนิสัยส่วนตัวของแดงส่วนมากมักจะใช้ชีวิตเหมือนคนทั่วไป และสิ่งที่ต่างจากคนทั่วไปคือการใช้ชีวิตที่แปลกและไม่เหมือนใคร ด้านความสามารถพิเศษ แดงเป็นคนเขียนเพลงที่มีมุมมองน่าสนใจและชี้ให้เห็นว่าเป็นคนคุณภาพคนหนึ่งของวงการเพลง ตัวอย่างเพลงที่แดงแต่ง เช่น "ร้องเพลงเพื่อยาย", "วันเกิดวันเจ็บ", "เสียงครวญจากไต้หวัน" เป็นต้น
ด้านชีวิตครอบครัว แดง จิตกร มีภรรยาชื่อ อุไรวรรณ เกตุภูเขียว และมีบุตรด้วยกัน 3 คน คือ เกตุกนก เกตุภูเขียว, ฐิติมา เกตุภูเขียว และ ศุภกฤต เกตุภูเขียว ก่อนหน้านั้น แดงได้พบรักกับ พัชรธิดา ทะชัยวงศ์ และใช้ชีวิตแบบครอบครัวด้วยกัน แต่แล้วความสัมพันธ์กลับกลายเป็นแค่การห่างกันเท่านั้นเอง
เมื่อเดือนพฤษภาคม พ.ศ. 2558 แดงต้องหยุดร้องเพลง เนื่องจากมีอาการคอขวาบวมเบ่ง ทำให้แฟนเพลงสงสัยว่าเกิดอะไรขึ้น จากนั้นข่าวความเคลื่อนไหวของแดงก็เงียบไปสักระยะ จนในที่สุดทางต้นสังกัดได้แจ้งข่าวเอาไว้ว่า แดงป่วยเป็นมะเร็งที่บริเวณลำคอมาเป็นเวลาหลายเดือนแล้ว เขาต้องพักอยู่ที่บ้านจังหวัดบุรีรัมย์ ควบคู่กับการเดินทางเข้ากรุงเทพฯ มารักษาตัวที่โรงพยาบาลจุฬาลงกรณ์ และรักษาตัวกับแพทย์แผนไทย จนอาการเริ่มดีขึ้นตามลำดับ
แต่แล้ว อาการป่วยของเขาเริ่มกำเริบขึ้นอีกครั้ง จนกระทั่งวันที่ 9 เมษายน พ.ศ. 2559 สัญญาลักษณ์ ดอนศรี ครูเพลงชื่อดังได้โพสต์ภาพและข้อความผ่านเฟซบุ๊กส่วนตัว เป็นภาพที่เขาป่วยเป็นโรคมะเร็งโพรงจมูกระยะสุดท้าย และวอนขอให้คนยื่นมือเข้ามาช่วยเหลือแดง เนื่องจากในเวลานั้นเขาลำบากมาก เอาเงินร้องเพลงมารักษาโรคมะเร็งจนหมดตัว ไม่นานเท่าไหร่ ก็มียอดเงินบริจาคในบัญชีหลั่งไหลเข้ามามากถึง 3.5 ล้านบาท และยังได้มีการจัดคอนเสิร์ตการกุศลเพื่อช่วยเหลือเขาในวันที่ 29 เมษายน ปีเดียวกัน
แดงพักรักษาตัวที่โรงพยาบาลในจังหวัดบุรีรัมย์ เมื่อวันที่ 14 เมษายน พ.ศ. 2559 แล้วได้ขออนุญาตจากแพทย์ ให้ไปพักรักษาตัวที่บ้านของเขา ในวันที่ 30 เมษายน ปีเดียวกัน แต่ในเวลาต่อมา แดงได้เสียชีวิตลงเมื่อเวลา 21.00 น. ของวันเดียวกัน
กระทรวงในประเทศเวียดนาม
เจสัน แชมเบอส์
เจสัน แชมเบอส์  เกิดวันที่ 23 มีนาคม ค.ศ. 1980 ที่ชิคาโก รัฐอิลลินอย เป็นทั้งนักแสดง, นักต่อสู้แบบผสม และผู้บรรยายกีฬาชาวอเมริกัน แชมเบอส์เป็นที่รู้จักกันดีที่สุดในบทบาทผู้ดำเนินรายการโทรทัศน์ยอดนิยมประจำสัปดาห์อย่าง"ฮิวแมนเวปปอน" ทางช่องฮิสทรี เขาได้ปรากฏตัวในรายการโทรทัศน์หลายแห่ง ซึ่งรวมถึง"", "เดย์สออฟเอาเออร์ไลฟ์ส", "แอสเดอะเวิลด์เทิร์น" และ"เดอะมิดเดิลแมน" แชมเบอส์มีความสำคัญในรายการ"เอ็กซ์ตรา" ในฐานะเป็นชายโสด"ที่มีความเหมาะสมมากที่สุดของอเมริกา" และแชมเบอส์ยังมีส่วนร่วมอย่างแข็งขันกับศูนย์การแพทย์แห่งชาติซิตีออฟโฮป ซึ่งเป็นสถาบันวิจัยโรคมะเร็ง ที่เขาได้รับการแต่งตั้งเป็นคณะกรรมการผู้บริหารเมื่อไม่นานมานี้
เจสัน แชมเบอส์ และบิล ดัฟฟ์ ยังมีโอกาสได้รับคำชี้แนะวิชามวยไทย จากครูยอดธง เสนานันท์, มวยไทยเลิศฤทธิ์ จากพลโทสุภโชค สัมปัตตะวนิช, กระบี่กระบอง จากวัดพุทไธศวรรย์, มวยไทยลพบุรี จากครูประดิษฐ์ เล็กคง และมวยไชยา จากครูแปรง ผ่านรายการ"ฮิวแมนเวปปอน" ตอนที่ 1 ที่มีการจัดฉายในหลายประเทศ
ฟ้าหลัว
ฝุ่นควันในภาคเหนือ
หมอกควันในภาคเหนือของประเทศไทย
ฌูล กอตาร์
ฌูล กอตาร์ (; 1 มิถุนายน ค.ศ. 1840 – 19 สิงหาคม ค.ศ. 1889) เป็นประสาทแพทย์ชาวฝรั่งเศส เกิดที่เมืองอีซูเดิง เรียนวิชาแพทย์ที่กรุงปารีสก่อนจะทำงานที่โรงพยาบาลปีตีเย-ซาลแปทรีแยร์ ที่นั่นกอตาร์ได้ร่วมงานกับฌ็อง-มาร์แต็ง ชาร์โก แพทย์ผู้บุกเบิกการศึกษาโรคทางระบบประสาท กอตาร์ทำงานที่นี่จนถึงปี ค.ศ. 1869 และทำงานเป็นศัลยแพทย์ในกองทัพฝรั่งเศสช่วงสงครามฝรั่งเศส-ปรัสเซีย หลังจากนั้นเขาย้ายไปอยู่ที่เมืองว็องฟว์ ในปี ค.ศ. 1880 กอตาร์กล่าวถึงความผิดปกติทางจิตที่เรียกว่า "อาการเพ้อปฏิเสธ"  ซึ่งมีอาการตั้งแต่ซึมเศร้าไปจนถึงหลงผิดว่าตนเองเสียชีวิตแล้ว กอตาร์ศึกษากรณีของผู้ป่วยที่มีนามแฝงว่า "นางสาว X"  ที่ปฏิเสธการรับประทานอาหารและการมีอยู่ของร่างกายเธอ นางสาว X เชื่อว่าตนถูกสาปไม่ให้เสียชีวิตตามธรรมชาติ และท้ายที่สุดเธอเสียชีวิตจากความอดอยาก ต่อมาความผิดปกตินี้เรียกว่า "อาการหลงผิดกอตาร์"
กอตาร์เสียชีวิตในปี ค.ศ. 1889 ด้วยโรคคอตีบที่ติดมาจากลูกสาว
น้ำโสโครก
น้ำโสโครก (blackwater) เป็นน้ำเสียประเภทหนึ่งที่ประกอบด้วยสิ่งปฏิกูลจากมนุษย์ ได้แก่ อุจจาระ หรือปัสสาวะ ที่เกิดขึ้นในส้วมโดยแตกต่างจากน้ำเสียที่เป็นน้ำทิ้งที่เกิดจากการซักล้าง หรือการชำระร่างกาย
ในระบบการจัดการน้ำเสียในบ้านเรือนหรือสำนักงานที่ทันสมัย จะมีการแยกน้ำโสโครกออกจากน้ำทิ้ง เพื่อให้สะดวกและสามารถบำบัดน้ำเสียได้อย่างมีประสิทธิภาพ โดยจะมีการบำบัดผ่านถังบำบัดน้ำเสีย
ถังบำบัดน้ำเสีย
ถังบำบัดน้ำเสีย เป็นวิธีการบำบัดน้ำเสียสำหรับครัวเรือน การใช้งานถังบำบัดน้ำเสียนั้น จะถูกนำมาใช้กับชุมชนในเมืองที่ไม่มีระบบบำบัดน้ำเสียให้บริการจากทางหน่วยงานที่รับผิดชอบ บ้านเรือนในเมืองไทยส่วนใหญ่จะใช้ถังบำบัดน้ำเสียในการบำบัดน้ำ ในขณะที่ในสหรัฐอเมริกาจะมีการใช้ระบบบำบัดจากรัฐบาลประมาณร้อยละ 75 ส่วนร้อยละ 25 ที่เหลือเป็นชุมชนที่อยู่ห่างไกลจะใช้ถังบำบัดน้ำเสีย ประเทศในทวีปยุโรปจะจำกัดให้ใช้เฉพาะในชนบทที่ห่างไกลเท่านั้น เนื่องจากไม่มีพื้นที่สำหรับการทุ่งบำบัดน้ำเสีย
ถังบำบัดน้ำเสียในเมืองไทย จะประกอบไปด้วยสองส่วนหลักคือ ถังเกรอะ และถังกรอง โดยถังเกรอะจะมีหน้าที่ในการให้สิ่งสกปรกตกตะกอนไว้ โดยถังสำเร็จรูปจะเป็นถังเดี่ยวแต่ด้านในมีแยกออกเป็นสองส่วน
รายชื่อประเทศจากการผลิตซิลิคอน
ด้านล่างนี้เป็น รายชื่อประเทศจากการผลิตซิลิคอน ซี่งเป็นข้อมูลจาก USGS เมื่อปี ค.ศ. 2011
รายชื่อประเทศจากการผลิตซิลิกอน
ฮาร์วี่ย์ มิลค์ ผู้ชายฉาวโลก
ออแตลเดแซ็งวาลีด
ออแตลนาซียอนาลเดแซ็งวาลีด (, "สถานพำนักทหารผ่านศึกผู้ทุพพลภาพแห่งชาติ"), ออแตลเดแซ็งวาลีด (, "สถานพำนักทหารผ่านศึกผู้ทุพพลภาพ") หรือ เลแซ็งวาลีด  เป็นหมู่อาคารสถาปัตยกรรมบาโรกในกรุงปารีส ประเทศฝรั่งเศส สร้างขึ้นในรัชสมัยของพระเจ้าหลุยส์ที่ 14 ปัจจุบันประกอบด้วยพิพิธภัณฑ์และอนุสรณ์สถานทางประวัติศาสตร์การทหารของฝรั่งเศส สถานที่แห่งนี้สร้างขึ้นเพื่อจุดประสงค์เป็นสถานพยาบาลและที่พำนักของทหารผ่านศึก นอกจากนี้ยังเป็นที่ตั้งของศาสนสถานและสุสานของวีรบุรุษนักการทหารของชาติ อาทิ สุสานของนโปเลียน โบนาปาร์ต
รายชื่อเอกลักษณ์ลอการิทึม
ในทางคณิตศาสตร์ เอกลักษณ์ลอการิทึมมีอยู่เป็นจำนวนมากดังนี้
เอกลักษณ์ชัด (Trivial Identities).
ในเอกลักษณ์ที่สอง log"b"(0) มีคำตอบคือไม่นิยาม เพราะไม่มีจำนวน "x" ใด ๆ ที่ทำให้ "b""x" = 0 โดยความเป็นจริงแล้ว เส้นกำกับแนวตั้ง (Vertical asymptote) บนกราฟในฟังก์ชัน log"b"("x") อยู่ที่ "x" = 0.
ยกเลิกฟังก์ชันเลขชี้กำลัง (Canceling exponents).
ลอการิทึมและเลขชี้กำลัง (แอนติลอการิทึม) ที่อยู่ฐานเดียวกันจะยกเลิกฟังก์ชันนั้นด้วยกันเอง ซึ่งเป็นความจริงเพราะลอการิทึมและเลขชี้กำลังเป็นตัวดำเนินการย้อนกลับ (คล้ายกับการคูณกับการหาร หรือ การบวกกับการลบ)
ทั้งสองเอกลักษณ์ข้างบนแปลงมาจาก 2 สมการที่กำหนดนิยามของลอการิทึมไว้ดังต่อไปนี้
โดยแทนค่า c ไปที่สมการทางซ้ายจะได้ blogb(x) = x และแทนค่า x ไปที่สมการทางด้านขวาจะได้ logb(bc) = c สุดท้ายจึงแทนค่า c เป็น x.
ตัวดำเนินการลดรูป (Simpler operations).
ลอการิทึมสามารถลดรูปเพื่อให้การคำนวณนั้นง่ายขึ้น ยกตัวอย่างเช่น จำนวนสองจำนวนสามารถคูณกันได้โดยใช้ตารางลอการิทึมและจับค่าที่แปลงได้มาบวกกัน โดยตัวดำเนินการสามตัวแรกข้างใต้นี้กำหนดให้ x = bc และ/หรือ y = bd ทำให้ logb(x) = c และ logb(y) = d การแปลงสมการก็สามารถใช้ตามนิยามของลอการิทึม x = blogb(x) และ x = logb(bx)
โดยให้ formula_6, formula_7 และ formula_8 เป็นจำนวนจริงบวกและ formula_9 ทั้ง formula_10 และ formula_11 เป็นจำนวนจริง
ผลลัพธ์ของกฎที่มาจากการยกเลิกเลขชี้กำลัง และกฎของเลขชี้กำลังที่จำเป็น โดยเริ่มต้นจากกฎข้อแรกจะเห็นว่า
กฎสำหรับเลขยกกำลังได้ถูกใช้ในกฎข้ออื่น ๆ ของกฎเลขชี้กำลังอีกด้วยดังที่เห็น
กฎที่เกี่ยวข้องกับเศษส่วนได้ถูกใช้ตามนี้
เช่นเดียวกัน กฎของกรณฑ์ก็ได้แปลงโดยการเขียนกรณฑ์ต่าง ๆ เป็นเศษส่วน
เปลี่ยนเลขฐาน.
เอกลักษณ์นี้เป็นประโยชน์มากต่อการคำนวณลอการิทึมผ่านเครื่องคิดเลข โดยเครื่องคิดเลขส่วนใหญ่มักจะมีแค่ปุ่ม ln และ log10 เท่านั้น ไม่มีลอการิทึมฐานอื่น ๆ เช่น log2 ดังนั้นเมื่อจะหา log2(3) จะใช้ log10(3) / log10(2) (หรือ ln(3)/ln(2)) แทนซึ่งผลลัพธ์มีค่าเท่ากัน
โดยสมการนี้สามารถให้ผลลัพธ์ดังต่อไปนี้ได้อีกด้วย
โดยให้ formula_28เป็นการเรียงสับเปลี่ยนของจำนวน 1, ..., "n" ใด ๆ ยกตัวอย่างเช่น
การบวกและการลบของลอการิทึม.
กฎการบวกและการลบของลอการิทึมดังต่อไปนี้มีประโยชน์มาก โดยเฉพาะในทฤษฎีความน่าจะเป็น เมื่อมีการใช้ผลรวมของความน่าจะเป็นแบบลอการิทึม
formula_32 และ formula_10 จะถูกสลับไปอยู่ทางขวาของสมการก็ต่อเมื่อ formula_34 และเอกลักษณ์การลบของลอการิทึมไม่ได้นิยามไว้ ถ้า formula_35 เพราะลอการิทึมของศูนย์ฐานใด ๆ ไม่ได้นิยามค่าไว้ ภาษาโปรแกรมหลายภาษาได้ระบุเฉพาะว่า codice_1 เป็นฟังก์ชันที่คำนวณ formula_36 โดยไม่เกิดการ underflow เมื่อ formula_7 มีค่าน้อย
เมื่อทำสมการให้อยู่ในรูปทั่วไปจะได้ว่า
เมื่อ formula_39 are sorted in descending order.
Exponents.
A useful identity involving exponents:
Inequalities.
Based on and
Both are pretty sharp around x=0, but not for large x.
Calculus identities.
Limits.
The last limit is often summarized as "logarithms grow more slowly than any power or root of "x"".
Derivatives of logarithmic functions.
Where formula_51, formula_52, and formula_9.
Integrals of logarithmic functions.
To remember higher integrals, it's convenient to define:
Where formula_57 is the nth Harmonic number.
Approximating large numbers.